Komárnická jedlina

Komárnická jedlina je národná prírodná rezervácia v správe štátnej ochrany prírody Východné Karpaty. Nachádza sa v katastrálnom území obce Príkra a Nižný Komárnik v okrese Svidník v Prešovskom kraji. Územie bolo vyhlásené v roku 1984 na rozlohe 74,7 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v Chránenej krajinnej oblasti Východné Karpaty. Predmetom ochrany je: Vzácny zachovalý relikt prirodzených pralesných jedľo-bučín Východných Karpát s veľmi výraznou hrúbkovou a vekovou diferenciáciou. Uznané výberové stromy a porasty na zber semien, najstaršie stromy majú 300 rokov. Trvalé lesnícke výskumné a edukačné plochy. Európska zvláštnosť. Referencie Iné projekty Commons ponúka multimediálne súbory na tému Komárnická jedlina Externé odkazy Komárnická jedlina v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Komárnická jedlina na českej Wikipédii.